Rikunarita-ORG/Wikinium huggingface dataset:
# ಮತ್ತೆ ಮುಂಗಾರು (ಚಲನಚಿತ್ರ)

| ಮತ್ತೆ ಮುಂಗಾರು |
| --- |
| ನಿರ್ದೇಶನ | ದ್ವಾರ್ಕಿ |
| ನಿರ್ಮಾಪಕ | ಈ. ಕೃಷ್ಣಪ್ಪ |
| ಪಾತ್ರವರ್ಗ | ಶ್ರೀನಗರ ಕಿಟ್ಟಿ, ರಚನಾ ಮಲ್ಹೋತ್ರ, ರೂಪಾದೇವಿ, ಏಣಗಿ ನಟರಾಜ್, ಅಚ್ಯುತ್ ಕುಮಾರ್, ರಾಜೇಶ್, Kitty, ಕುಮಾರ್, ಹೇಮಂತ್ ಕುಮಾರ್ ಜಿ. ನಾಗ್, ಎಸ್. ಅಶ್ವಥ್, ದ್ವಾರ್ಕಿ, ರಾಶೆಲ್ ಸ್ಟೀವನ್ಸ್  |
| ಸಂಗೀತ | ಎಕ್ಸ್. ಪೌಲ್‍ರಾಜ್ |
| ಛಾಯಾಗ್ರಹಣ | ಸುಂದರನಾಥ್ ಸುವರ್ಣ |
| ಬಿಡುಗಡೆಯಾಗಿದ್ದು | 5 ಆಗಸ್ಟ್ 2010 |
| ಭಾಷೆ | ಕನ್ನಡ |

ಮತ್ತೆ ಮುಂಗಾರು ದ್ವಾರಕಿ ನಿರ್ದೇಶಿಸಿದ ಮತ್ತು ಇ. ಕೃಷ್ಣಪ್ಪ ನಿರ್ಮಿಸಿದ ಭಾರತೀಯ ಕನ್ನಡ ಚಲನಚಿತ್ರವಾಗಿದೆ.

## ಕಥೆ

ಪಾಕಿಸ್ತಾನದಲ್ಲಿ 21 ವರ್ಷಗಳ ಕಾಲ ಜೈಲುವಾಸ ಅನುಭವಿಸಿದ ಕರ್ನಾಟಕದ ಶಿವಮೊಗ್ಗ ಜಿಲ್ಲೆಯ ನಾರಾಯಣ ಮಂದಗದ್ದೆಯ ನಿಜ ಜೀವನದ ಕಥೆಯನ್ನು ಮತ್ತೆ *ಮುಂಗಾರು* ಹೇಳುತ್ತದೆ. 2003 ರಲ್ಲಿ ಮಾಜಿ ಪ್ರಧಾನಿ ಅಟಲ್ ಬಿಹಾರಿ ವಾಜಪೇಯಿ ಅವರ ಮಧ್ಯಸ್ಥಿಕೆಯೊಂದಿಗೆ ಅವರು ಮನೆಗೆ ಮರಳಿದರು.

## ಧ್ವನಿಮುದ್ರಿಕೆ

ಚಿತ್ರದ ಸಂಗೀತವನ್ನು ಎಕ್ಸ್.ಪಾಲ್ರಾಜ್ ಸಂಯೋಜಿಸಿದ್ದಾರೆ.

"ಚಿತಾ ಪಟ ಪಟ" - ಕಾರ್ತಿಕ್, ಶ್ರೇಯಾ ಗೋಶಾಲ್ (ಸಾಹಿತ್ಯ : ದ್ವಾರಕಿ ರಾಘವ)
"ಹೇಳದೆ ಕಾರಣ" - ಆಶಾ ಭೋಂಸ್ಲೆ (ಸಾಹಿತ್ಯ : ದ್ವಾರಕಿ ರಾಘವ)
"ಸುಮ್ಮನಿರುವ ಈ ಮನಸಿನಲಿ" - ರಂಜಿತ್ (ಸಾಹಿತ್ಯ : ದ್ವಾರಕಿ ರಾಘವ)
"ಬೆಳಗಾಯಿತು" - ಹರಿಹರನ್ (ಸಾಹಿತ್ಯ : ವಿ.ನಾಗೇಂದ್ರ ಪ್ರಸಾದ್)
"ಕಂಗಳು ಕಾಣಲಿವೇ" - ಕಾರ್ತಿಕೇಯನ್ (ಸಾಹಿತ್ಯ : ದ್ವಾರಕಿ ರಾಘವ)
"ಹೇ ಜನ್ಮಭೂಮಿ" - ವಿಜಯ್ ಪ್ರಕಾಶ್, ಕೆ ಎಸ್ ಚಿತ್ರ (ಸಾಹಿತ್ಯ : ದ್ವಾರಕಿ ರಾಘವ)
## ಉಲ್ಲೇಖಗಳು
# ಮಿಸ್ಟರ್ ಅಂಡ್ ಮಿಸೆಸ್ ರಾಮಾಚಾರಿ (ಚಲನಚಿತ್ರ)

| ಮಿಸ್ಟರ್ ಅಂಡ್ ಮಿಸೆಸ್ ರಾಮಾಚಾರಿ (ಚಲನಚಿತ್ರ) |
| --- |
| ಮಿಸ್ಟರ್‌ ಅಂಡ್‌ ಮಿಸೆಸ್‌ ರಾಮಾಚಾರಿ |
| ನಿರ್ದೇಶನ | ಸಂತೋಷ್ ಆನಂದ್ ರಾಮ್ |
| ನಿರ್ಮಾಪಕ | ಜಯಣ್ಣ ಹಾಗೂ ಭೋಗೇಂದ್ರ |
| ಚಿತ್ರಕಥೆ | ಸಂತೋಷ್‌ ಆನಂದ್‌ ರಾಮ್‌ |
| ಕಥೆ | ಸಂತೋಷ್‌ ಆನಂದ್‌ ರಾಮ್‌ |
| ಸಂಭಾಷಣೆ | ಸಂತೋಷ್‌ ಆನಂದ್‌ ರಾಮ್‌ |
| ಪಾತ್ರವರ್ಗ | ಯಶ್ ರಾಧಿಕಾ ಪಂಡಿತ್ ಶ್ರೀನಾಥ್,ಅಚ್ಯುತ್ ಕುಮಾರ್,ಮಾಳವಿಕಾ ಅವಿನಾಶ್ |
| ಸಂಗೀತ | ವಿ.ಹರಿಕೃಷ್ಣ |
| ಛಾಯಾಗ್ರಹಣ | ವೈದಿ.ಎಸ್‌ |
| ಸಂಕಲನ | ಕೆ.ಎಂ.ಪ್ರಕಾಶ್‌ |
| ಬಿಡುಗಡೆಯಾಗಿದ್ದು | ೨೦೧೪ |
| ನೃತ್ಯ | ಮುರಳಿ |
| ಸಾಹಸ | ರವಿವರ್ಮ |
| ಚಿತ್ರ ನಿರ್ಮಾಣ ಸಂಸ್ಥೆ | ಜಯಣ್ಣ ಹಾಗೂ ಭೋಗೇಂದ್ರ |

**ಮಿಸ್ಟರ್‌ ಅಂಡ್‌ ಮಿಸಸ್‌ ರಾಮಾಚಾರಿ** ಯಶ್ ಹಾಗೂ ರಾಧಿಕಾ ಪಂಡಿತ್ ಅಭಿನಯದ ಕನ್ನಡ ಚಿತ್ರ. ಜಯಣ್ಣ ಹಾಗೂ ಭೋಗೇಂದ್ರ ಈ ಚಿತ್ರದ ನಿರ್ಮಾಪಕರು. ಸಂತೋಷ್‌ ಆನಂದ್‌ರಾಮ್‌ ನಿರ್ದೇಶಕರು. ಇವರಿಗಿದು ಮೊದಲ ಚಿತ್ರ. ವಿಶೇಷವೆಂದರೆ ಈ ಚಿತ್ರದಲ್ಲಿ ಯಶ್‌ ಹಾಡಿದ್ದಾರೆ. ಇದು ಯಶ್‌ ಹಾಡಿರುವ ಮೊದಲ ಚಿತ್ರ. ಈ ಚಿತ್ರಕ್ಕೆ ವಿ.ಹರಿಕೃಷ್ಣ ಸಂಗೀತ ನೀಡಿದ್ದಾರೆ. ವೈದಿ.ಎಸ್‌ ಛಾಯಾಗ್ರಹಣ, ಕೆ.ಎಂ.ಪ್ರಕಾಶ್‌ ಸಂಕಲನ, ರವಿವರ್ಮ ಸಾಹಸ ನಿರ್ದೇಶನ ಹಾಗೂ ಮುರಳಿ ಅವರ ನೃತ್ಯ ನಿರ್ದೇಶನ ಈ ಚಿತ್ರಕ್ಕಿದೆ.

## ಕಥೆ

ನಾಗರಹಾವು ಸಿನೆಮಾದ ನಾಯಕ ಪಾತ್ರ ರಾಮಾಚಾರಿ(ವಿಷ್ಣುವರ್ಧನ್) ಅವನನ್ನು ಆರಾಧಿಸುವ ಈ ನೂತನ ರಾಮಾಚಾರಿ (ಯಶ್), ಮೂಲ ರಾಮಾಚಾರಿಯ ಸಿಟ್ಟನ್ನು ತನ್ನಲ್ಲಿ ಅವಗಾಹಿಸಿಕೊಂಡಿರುತ್ತಾನೆ. ಅವನ ರೀತಿಯಲ್ಲೆ ಪರೀಕ್ಷೆಯಲ್ಲಿ ಕಾಪಿ ಹೊಡೆದು ಸಿಕ್ಕಿ ಬಿದ್ದು ಪ್ಯಾಂಟ್ ಬಿಚ್ಚುವ ಶಿಕ್ಷೆ ಪಡೆಯುತ್ತಾನೆ. ಆ ಸಿಟ್ಟು ಮತ್ತು ಈ ಘಟನೆ ಬಿಟ್ಟರೆ ಹಳೆಯ ರಾಮಚಾರಿಗೂ ಈ ರಾಮಾಚಾರಿಗೂ ಹೆಚ್ಚೇನೂ ಸಾಮ್ಯತೆ ಇಲ್ಲ. ಇವನ ಅಣ್ಣ ಬುದ್ಧಿವಂತ. ಓದಿನಲ್ಲಿ ಚುರುಕು. ಇವರ ಅಪ್ಪನಿಗೆ ಚುರುಕು ಮಗನ ಮೇಲೆ ವಿಶೇಷ ಪ್ರೀತಿ. ಒರಟ ಮಗನನ್ನು ಕಂಡರೆ ಪೊಲೀಸ್ ಠಾಣೆಯಲ್ಲಿ ದೂರು ಕೊಡುವಷ್ಟು ಕೋಪ. ರಾಮಾಚಾರಿಗೆ ದತ್ತು ಮತ್ತು ಚಿಕ್ಕಪ್ಪ ಆತ್ಮೀಯ ಗೆಳೆಯರು. ತಾನು ವಿರಳವಾಗಿ ಹೋಗುವ ಕಾಲೇಜಿನಲ್ಲಿ ಮೊದಲ ನೋಟದಲ್ಲೇ ನಾಯಕ ನಟಿಯನ್ನು(ರಾಧಿಕಾ ಪಂಡಿತ್) ನೋಡಿ ಲವ್ ಆಗುತ್ತದೆ. ಅವಳನ್ನು ರ್‍ಯಾಗಿಂಗ್‍ನಿಂದ ತಪ್ಪಿಸಲು ಒಂದು ಫೈಟ್. ನಾಯಕಿ ತನ್ನ ಆತ್ಮೀಯ ಗೆಳೆಯ ದತ್ತುವಿನ ತಂಗಿ ಎಂದು ತಿಳಿದು ಕೊನೆಗೆ ಸ್ನೇಹವೇ ದೊಡ್ದದು ಎಂದು ಸುಮ್ಮನಾಗುತ್ತಾನೆ. ಆದರೆ ನಾಯಕಿ ಅಣ್ಣನನ್ನು ಒಪ್ಪಿಸಿ, ತನ್ನ ತಾಯಿಯನ್ನು(ಮಾಳವಿಕ) ಎದುರು ಹಾಕಿಕೊಂಡು ತನ್ನ ಪ್ರೀತಿಯನ್ನು ಸಮರ್ಪಿಸುತ್ತಾಳೆ. ರಾಮಾಚಾರಿ 'ಬಾಗಿನ' ಕೊಟ್ಟು ಹುಡುಗಿಯ ಹತ್ತಿರ ಪ್ರೀತಿಯನ್ನು ಸಂವೇದಿಸಿಕೊಳ್ಳುತ್ತಾನೆ. ಇವನು ರಾಮಾಚಾರಿಯಾದ ಮೇಲೆ ನಾಯಕಿಯನ್ನು "ಮಾರ್ಗರೆಟ್" ಎಂದು ನಾಮಕರಣ ಮಾಡುತ್ತಾನೆ. ಇವರ ಮಧುರ ಪ್ರೀತಿಯ ನವಿರು ಕ್ಷಣಗಳು, ಹಾಡುಗಳೊಂದಿಗೆ ಮುಂದುವರೆಯುವ ಕಥೆ, ರಾಮಾಚಾರಿಯ 'ಮಿಸ್ ಕಮ್ಮ್ಯುನಿಕೇಶನ್' ನಿಂದ ಇಬ್ಬರಲ್ಲೂ ವಿರಸ ಉಂಟಾಗುತ್ತದೆ. ಈ ಮಧ್ಯದಲ್ಲಿ ರಾಮಾಚಾರಿಯ ಅಣ್ಣನನ್ನು ಓದಿಸಿದ್ದ, ತನ್ನ ಕುಟುಂಬ ಗೆಳೆಯನ(ಶ್ರೀನಾಥ್) ಮಗಳನ್ನು ತನ್ನ ಅಣ್ಣ ವರಿಸಬೇಕಿರುತ್ತದೆ. ಆದರೆ ಅಣ್ಣ ಓಡಿ ಹೋಗುತ್ತಾನೆ. ಇದರಿಂದ ನೊಂದ ಅಪ್ಪ ಆಸ್ಪತ್ರೆ ಸೇರುತ್ತಾನೆ. ಈ ಮಧ್ಯೆದಲ್ಲಿ ಮಾರ್ಗರೆಟಳ ಹುಟ್ಟುಹಬ್ಬಕ್ಕೆ ವಿಶ್ ಮಾಡುವುದನ್ನು ಮರೆಯುತ್ತಾನೆ. ಇವರಿಂದ ವಿರಸ ವಿಪರೀತಗೊಂಡು, ಸಂಬಂಧ ಕಡಿತಗೊಳ್ಳುತ್ತದೆ. ಮಾರ್ಗರೆಟ್ ಮತ್ತೆ ದಿವ್ಯ(ಮೂಲ ಹೆಸರು) ಆಗಿಬಿಡುತ್ತಾಳೆ. ಆಗ ತನ್ನ ಅಣ್ಣ ವರಿಸಬೇಕಿದ್ದ ಹುಡುಗಿಯನ್ನು ತನ್ನ ತಂದೆಯ(ಈಗ ಸಂಬಂಧ ಉತ್ತಮಗೊಂಡಿರುತ್ತದೆ) ಒತ್ತಡದಿಂದ ರಾಮಾಚಾರಿ ವರಿಸಲು ಒಪ್ಪಿಕೊಳ್ಳುತ್ತಾನೆ. ಅಲ್ಲಿ ಮಾರ್ಗರೆಟಿಗೂ ಅಮೇರಿಕಾದ ಸಂಬಂಧ(ಧ್ಯಾನ್) ಒಲಿದು ಬರುತ್ತದೆ. ಚಿತ್ರದುರ್ಗದಲ್ಲಿ ಎರಡೂ ಸಂಬಂಧಗಳ ಮದುವೆ ಒಂದೇ ದಿನ ನಿಗದಿಯಾಗುತ್ತದೆ. ಮುಂದೇನಾಗುತ್ತದೆ ಎಂಬುದೇ ಉಳಿದ ಸಿನಿಮಾ.

## ತಾರಾಗಣ

* ಯಶ್
* ರಾಧಿಕಾ ಪಂಡಿತ್
* ಶ್ರೀನಾಥ್
* ಅಚ್ಯುತ್ ಕುಮಾರ್
* ಮಾಳವಿಕಾ ಅವಿನಾಶ್
* ಸಾಧು ಕೋಕಿಲ
* ಹೊನ್ನವಳ್ಳಿ ಕೃಷ್ಣ
* ಧ್ಯಾನ್
* ಅರುಣಾ ಬಾಲರಾಜ್‌
* ಗಿರೀಶ್‌
* ರಾಕ್‍ಲೈನ್ ಸುಧಾಕರ್‌
* ಮೈಸೂರು ನಾಯ್ಡು
* ಅಶೋಕ್‌ ಶರ್ಮಾ
* ವಿಶಾಲ್‌ ಹೆಗ್ಡೆ

## ಬಾಕ್ಸ್ ಆಫೀಸ್

ಚಿತ್ರ ಬಿಡುಗಡೆಯಾದ ಮೊದಲ ಆರು ದಿನಗಳಲ್ಲಿ ‘ರಾಮಾಚಾರಿ’ ಚಿತ್ರದ ಒಟ್ಟು ಗಳಿಕೆ 14 ಕೋಟಿ ರೂಪಾಯಿ. ರಾಜ್ಯದ ಒಟ್ಟು 200 ಚಿತ್ರಮಂದಿರಗಳಲ್ಲಿ ಚಿತ್ರ ಬಿಡುಗಡೆಯಾಗಿತ್ತು. ಗುರುವಾರ (ಡಿ.25) ಚಿತ್ರ ಬಿಡುಗಡೆಯಾದ ಎರಡು ದಿನಕ್ಕೆ ಹತ್ತು ಚಿತ್ರಮಂದಿರಗಳು ಹೊಸದಾಗಿ ಸೇರ್ಪಡೆಯಾದವು.
# ನಕ್ಕರೆ ಅದೇ ಸ್ವರ್ಗ (ಚಲನಚಿತ್ರ)

| ನಕ್ಕರೆ ಅದೇ ಸ್ವರ್ಗ (ಚಲನಚಿತ್ರ) |
| --- |
| ನಕ್ಕರೇ ಅದೇ ಸ್ವರ್ಗ |
| ನಿರ್ದೇಶನ | ಎಂ.ಆರ್.ವಿಠಲ್ |
| ನಿರ್ಮಾಪಕ | ಶ್ರೀಕಾಂತ್ ನಹತಾ |
| ಪಾತ್ರವರ್ಗ | ರಂಗ ಜಯಂತಿ ನರಸಿಂಹರಾಜು, ಆರ್.ನಾಗೇಂದ್ರರಾವ್, ಡಿಕ್ಕಿ ಮಾಧವರಾವ್ |
| ಸಂಗೀತ | ಎಂ.ರಂಗರಾವ್ |
| ಛಾಯಾಗ್ರಹಣ | ಎಸ್.ವಿ.ಶ್ರೀಕಾಂತ್ |
| ಬಿಡುಗಡೆಯಾಗಿದ್ದು | ೧೯೬೭ |
| ಚಿತ್ರ ನಿರ್ಮಾಣ ಸಂಸ್ಥೆ | ಶ್ರೀಕಾಂತ್ ಅಂಡ್ ಶ್ರೀಕಾಂತ್ ಎಂಟರ್‍ಪ್ರೈಸಸ್ |
| ಸಾಹಿತ್ಯ | ಅರ್ ಏನ್ ಜಯಗೊಪಲ್ |
| ಇತರೆ ಮಾಹಿತಿ | ಎಸ್ ಪಿ ಬಾಲು ಅವರು ಕನ್ನಡದಲ್ಲಿ ಮೊದಲ ಬಾರಿಗೆ ಹಾಡಿದ ಚಿತ್ರ.
 ಎಂ.ರಂಗರಾವ್ ಅವರು ಕನ್ನಡದಲ್ಲಿ ಸಂಗೀತ ನಿರ್ದೇಶನ ಮಾಡಡಿದ ಮೊದಲ ಚಿತ್ರ. |
# ಚೆನ್ನೈ ಎಕ್ಸ್‌ಪ್ರೆಸ್

ಚೆನ್ನೈ\_ಎಕ್ಸ್‌ಪ್ರೆಸ್

| ಚೆನ್ನೈ ಎಕ್ಸ್ಪ್ರೆಸ್ಸ್ |
| --- |
| ನಿರ್ದೇಶನ | ರೋಹಿತ್ ಶೆಟ್ಟಿ |
| ನಿರ್ಮಾಪಕ | ಗೌರಿ ಖಾನ್, ರಾನ್ನಿ ಸ್ಕ್ರೂವಾಲ, ಸಿದ್ಧರ್ಥ್ ರಾಯ್ ಕಪೂರ್ |
| ಚಿತ್ರಕಥೆ | ಯುನುಸ್ ಸಜವಾಲ್ |
| ಕಥೆ | ಕೆ.ಸುಭಾಶ್ |
| ಪಾತ್ರವರ್ಗ | ದೀಪಿಕಾ ಪಡುಕೋಣೆ ಶಾರುಖ್ ಖಾನ್  |
| ಸಂಗೀತ | ವಿಶಾಲ್-ಶೇಖರ್ |
| ಛಾಯಾಗ್ರಹಣ | ಡಡ್ಲೀ |
| ಸಂಕಲನ | ಸ್ಟೀವನ್ ಬೆರ್ಹಾರ್ಡ್ |
| ಬಿಡುಗಡೆಯಾಗಿದ್ದು | ೦೮.೦೮.೨೦೧೩(ಯು.ಕೆ, ಯು.ಎಸ್) ೦೯.೦೮.೨೦೧೩(ವಿಶ್ವಾದ್ಯಂತ)  |
| ದೇಶ | ಭಾರತ |
| ಭಾಷೆ | ಹಿಂದಿ |

ಚೆನ್ನೈ ಎಕ್ಸ್‌ಪ್ರೆಸ್ ರೋಹಿತ್ ಶೆಟ್ಟಿ ನಿರ್ದೇಶಿತ, ಮತ್ತು ಗೌರಿ ಖಾನ್ ಅವರ ರೆಡ್ ಚಿಲೀಸ್ ಎಂಟರ್ಟೇನ್‍ಮಂಟ್ ಹಾಗು ಯು.ಟಿ.ವಿ ಮೂವೀಸ್ ನಿರ್ಮಿತ,೨೦೧೩ರ ಹಿಂದಿ ಸಾಹಸಮಯ, ಹಾಸ್ಯ ಚಲನಚಿತ್ರ. ಚಿತ್ರದಲ್ಲಿ ಶಾರುಖ್ ಖಾನ್ ಮತ್ತು ದೀಪಿಕಾ ಪಡುಕೋಣೆ ಮುಖ್ಯ ಪಾತ್ರಗಳಲ್ಲಿದ್ದಾರೆ. ಇದು ಖಾನ್ ಮತ್ತು ಪಡುಕೋಣೆ ನಡುವಣ, ೨೦೦೭ ರ ಬ್ಲಾಕ್‍ಬಸ್ಟರ್ ಚಲನಚಿತ್ರ ಓಂ ಶಾಂತಿ ಓಂ ಚಿತ್ರದ ನಂತರ, ಎರಡನೆ ಸಹಯೋಗ, ಮತ್ತು ಖಾನ್ ಹಾಗು ಶೆಟ್ಟಿ ನಡುವಣ ಮೊದಲ ಸಹಯೋಗ.

## ಉಲ್ಲೇಖಗಳು
# ಆದಿ ಗೋದ್ರೇಜ್

| ಆದಿ ಬುರ್ಜೋರ್ಜಿ ಗೋದ್ರೇಜ್ |
| --- |
|  |
| ಜನನ |  (1942-04-03) 3 April 1942 ಬಾಂಬೆ, ಬಾಂಬೆ ಪ್ರೆಸಿಡೆನ್ಸಿ, ಬ್ರಿಟಿಷ್ ಇಂಡಿಯಾ |
| ಉದ್ಯೋಗ | ಗೋದ್ರೆಜ್ ಗ್ರೂಪ್‍ನ ಅಧ್ಯಕ್ಷರು |
| ರಾಷ್ಟ್ರೀಯತೆ | ಭಾರತೀಯ |
| ವಿದ್ಯಾನಿಲಯ | ಸೇಂಟ್ ಕ್ಸೇವಿಯರ್ ಕಾಲೇಜ್, ಮುಂಬೈ ಎಂಐಟಿ ಸ್ಲೋನ್ ಸ್ಕೂಲ್ ಆಫ್ ಮ್ಯಾನೇಜ್‌ಮೆಂಟ್ |
| ಸಂಗಾತಿ | ಪರಮೇಶ್ವರ ಆದಿ ಗೋದ್ರೇಜ್ (ಮರಣ ೨೦೧೬) |
| ಮಕ್ಕಳು | ನಿಸಾಬಾ ಆದಿ ಗೋದ್ರೇಜ್ ಪಿರೋಜಶಾ ಆದಿ ಗೋದ್ರೇಜ್ ತಾನ್ಯಾ ಅರವಿಂದ್ ದುಬಾಶ್ |

ಆದಿ ಬುರ್ಜೋರ್ಜಿ ಗೋದ್ರೇಜ್ (ಜನನ ೩ ಏಪ್ರಿಲ್ ೧೯೪೨) ಒಬ್ಬ ಭಾರತೀಯ ಬಿಲಿಯನೇರ್ ಉದ್ಯಮಿ ಮತ್ತು ಕೈಗಾರಿಕೋದ್ಯಮಿ. ಇವರು ಗೋದ್ರೇಜ್ ಕುಟುಂಬದ ಮುಖ್ಯಸ್ಥ ಮತ್ತು ಗೋದ್ರೇಜ್ ಗ್ರೂಪ್‌ನ ಅಧ್ಯಕ್ಷರು. ಅಕ್ಟೋಬರ್ ೨೦೨೦ರ ಹೊತ್ತಿಗೆ, ಇವರು ಯುಎಸ್$೨.೩ ಬಿಲಿಯನ್ ನಿವ್ವಳ ಮೌಲ್ಯವನ್ನು ಹೊಂದಿದ್ದರು.

## ಆರಂಭಿಕ ಜೀವನ

ಗೋದ್ರೇಜ್ ಅವರು ತಮ್ಮ ಶಿಕ್ಷಣವನ್ನು ಸೇಂಟ್ ಕ್ಸೇವಿಯರ್ಸ್ ಹೈಸ್ಕೂಲ್ ಮತ್ತು ಸೇಂಟ್ ಕ್ಸೇವಿಯರ್ ಕಾಲೇಜು, ಮುಂಬೈನಲ್ಲಿ ಪೂರ್ಣಗೊಳಿಸಿದರು. ಅವರು ಎಚ್ಎಲ್ ಕಾಲೇಜಿನಲ್ಲಿ ಪದವಿ ಮತ್ತು ಪದವಿಪೂರ್ವ ಶಿಕ್ಷಣವನ್ನು ಪಡೆದರು. ಎಂಐಟಿ ಸ್ಲೋನ್ ಸ್ಕೂಲ್ ಆಫ್ ಮ್ಯಾನೇಜ್‌ಮೆಂಟ್‌ನಲ್ಲಿ ಎಂಬಿಎ ಪದವಿಗಳಿಸಿದರು, ಅಲ್ಲಿ ಅವರು ಪೈ ಲ್ಯಾಂಬ್ಡಾ ಫಿ ಫ್ರಾಟರ್ನಿಟಿ ಮತ್ತು ಟೌ ಬೀಟಾ ಪೈಯಲ್ಲಿ ಸದಸ್ಯರಾಗಿದ್ದರು.

## ವೃತ್ತಿ

ಅವರು ಭಾರತಕ್ಕೆ ಹಿಂದಿರುಗಿದ ನಂತರ, ಕುಟುಂಬದ ವ್ಯವಹಾರಕ್ಕೆ ಸೇರಿ ನಿರ್ವಹಣಾ ರಚನೆಯನ್ನು ಆಧುನೀಕರಿಸಿದರು ಮತ್ತು ಪ್ರಕ್ರಿಯೆ ಸುಧಾರಣೆಗಳನ್ನು ಜಾರಿಗೆ ತಂದರು. ಅವರು ಗೋದ್ರೇಜ್ ಇಂಡಸ್ಟ್ರೀಸ್‌ನ ಗ್ರೂಪ್ ಬ್ರದರ್ ಮ್ಯಾನೇಜಿಂಗ್ ಡೈರೆಕ್ಟರ್ ಮತ್ತು ಗೋದ್ರೇಜ್ ಅಗ್ರೋವೆಟ್‌ನ ಅಧ್ಯಕ್ಷರಾದ ನಾದಿರ್ ಗೋದ್ರೇಜ್ ಅವರ ಸೋದರಸಂಬಂಧಿ.

೨೦೨೧ ರಲ್ಲಿ ಅವರು ಗೋದ್ರೇಜ್ ಗ್ರೂಪ್‌ನ ಹಿಡುವಳಿ ಕಂಪನಿಯಾದ ಗೋದ್ರೇಜ್ ಇಂಡಸ್ಟ್ರೀಸ್‌ನ ಅಧ್ಯಕ್ಷ ಸ್ಥಾನದಿಂದ ಕೆಳಗಿಳಿಯುವ ಯೋಜನೆಯನ್ನು ಪ್ರಕಟಿಸಿದರು. ನಂತರ, ಜಿಐಎಲ್‍ನ ಗೌರವಾನ್ವಿತ ಅಧ್ಯಕ್ಷರಾಗಿ ಮುಂದುವರಿಯುತ್ತಾರೆ.

### ಗೋದ್ರೇಜ್

ಇವರು ಹಲವಾರು ಭಾರತೀಯ ವ್ಯಾಪಾರ, ಕೈಗಾರಿಕಾ ಸಂಸ್ಥೆ ಮತ್ತು ಸಂಘಗಳ ಅಧ್ಯಕ್ಷರಾಗಿದ್ದಾರೆ.

ಅವರು ಏಪ್ರಿಲ್ ೨೦೧೧ ರಿಂದ ಏಪ್ರಿಲ್ ೨೦೧೮ ರವರೆಗೆ ಇಂಡಿಯನ್ ಸ್ಕೂಲ್ ಆಫ್ ಬ್ಯುಸಿನೆಸ್‌ನ ಅಧ್ಯಕ್ಷರಾಗಿದ್ದರು. ೨೦೧೨-೧೩ರಲ್ಲಿ ಭಾರತೀಯ ಕೈಗಾರಿಕಾ ಒಕ್ಕೂಟದ ಅಧ್ಯಕ್ಷರಾಗಿ ಆಯ್ಕೆಯಾದರು.

ಗೋದ್ರೇಜ್ ಹಿಡುವಳಿ ಕಂಪನಿಯ ಶೇಕಡಾ ಇಪ್ಪತ್ತೈದರಷ್ಟು ಷೇರುಗಳು ಪಿರೋಜ್ಶಾ ಗೋದ್ರೇಜ್ ಫೌಂಡೇಶನ್, ಸೂನಾಬಾಯಿ ಪಿರೋಜ್ಶಾ ಗೋದ್ರೇಜ್ ಫೌಂಡೇಶನ್, ಮತ್ತು ಗೋದ್ರೇಜ್ ಮೆಮೋರಿಯಲ್ ಟ್ರಸ್ಟ್ ಅನ್ನು ಒಳಗೊಂಡಿರುವ ಟ್ರಸ್ಟ್‌ಗಳಲ್ಲಿವೆ.

## ವೈಯಕ್ತಿಕ ಜೀವನ

ಅವರು ಅಕ್ಟೋಬರ್ ೨೦೧೬ರಲ್ಲಿ ಸಮಾಜವಾದಿ ಮತ್ತು ಲೋಕೋಪಕಾರಿ ಪರಮೇಶ್ವರ್ ಗೋದ್ರೇಜ್ ಅವರನ್ನು ವಿವಾಹವಾದರು ಮತ್ತು ಇವರು ಮೂರು ಮಕ್ಕಳನ್ನು ಹೊಂದಿದ್ದರು. ಇವರು ದಕ್ಷಿಣ ಮುಂಬೈನ ಮಲಬಾರ್ ಹಿಲ್‌ನಲ್ಲಿ ವಾಸಿಸುತ್ತಿದ್ದರು. ಆದಿಯವರು ಭಾರತೀಯ ಉದ್ಯಮಕ್ಕೆ ನೀಡಿದ ಕೊಡುಗೆಗಾಗಿ ೨೦೦೨ ರಾಜೀವ್ ಗಾಂಧಿ ಪ್ರಶಸ್ತಿ ನೀಡಲಾಯಿತ್ತು.

## ಉಲ್ಲೇಖಗಳು
# ಬೆಂಗಳೂರು 560023 (ಚಲನಚಿತ್ರ)

ಬೆಂಗಳೂರು 560023 ಪ್ರದೀಪ್ ರಾಜ್ ನಿರ್ದೇಶಿಸಿದ 2015 ರ ಕನ್ನಡ ಕ್ರೀಡಾ ಹಾಸ್ಯ ಚಲನಚಿತ್ರವಾಗಿದೆ. ಚಿತ್ರದಲ್ಲಿ ಕಾರ್ತಿಕ್ ಜಯರಾಮ್, ಚಂದನ್ ಕುಮಾರ್, ಚಿಕ್ಕಣ್ಣ, ಧ್ರುವ ಶರ್ಮಾ, ಮತ್ತು ರಾಜೀವ್ ಜೊತೆಗೆ ಸಂಜನಾ ಗಲ್ರಾನಿ ಮತ್ತು ಶಿವಾನಿ ನಟಿಸಿದ್ದಾರೆ, ಇದು ಶಿವಾನಿ ಅವರ ಮೊದಲ ಚಿತ್ರವಾಗಿದೆ. ಈ ಚಿತ್ರವು ವೆಂಕಟ್ ಪ್ರಭು ನಿರ್ದೇಶಿಸಿದ *ಚೆನ್ನೈ 600028* (2007) ತಮಿಳು ಚಲನಚಿತ್ರದ ರೀಮೇಕ್ ಆಗಿದೆ, ಅದು ವಾಣಿಜ್ಯಿಕವಾಗಿ ಹಿಟ್ ಆಗಿತ್ತು.

ಚಿತ್ರವನ್ನು ಪುನೀತ್ ಬಿಪಿ ಮತ್ತು ಮನು ನಿರ್ಮಿಸಿದ್ದಾರೆ ಮತ್ತು ಚಿತ್ರದ ಸಂಗೀತ ಮತ್ತು ಧ್ವನಿಪಥವನ್ನು ಅರುಣ್ ಆಂಡ್ರ್ಯೂಸ್ ಸಂಯೋಜಿಸಿದ್ದಾರೆ. ಚಲನಚಿತ್ರವು ಭಾರತದಲ್ಲಿ ಆಡುವ ಬೀದಿ ಕ್ರಿಕೆಟ್ ಅನ್ನು ಆಧರಿಸಿದೆ, ಉಪನಗರ ಪ್ರದೇಶದಲ್ಲಿ ಸ್ನೇಹ , ಪ್ರೀತಿ ಮತ್ತು ಪೈಪೋಟಿಯಂತಹ ವಿಷಯಗಳನ್ನು ಕೇಂದ್ರೀಕರಿಸುತ್ತದೆ. ಚಿತ್ರದ ಶೀರ್ಷಿಕೆಯು ಕಥೆ ನಡೆಯುವ ಬೆಂಗಳೂರಿನ ಉಪನಗರವಾದ ಮಾಗಡಿ ರಸ್ತೆಯ ಪಿನ್‌ಕೋಡ್‌ನಿಂದ ಪಡೆಯಲಾಗಿದೆ.

## ಪಾತ್ರವರ್ಗ

* ಕಾರ್ತಿಕ್ ಜಯರಾಮ್
* ಚಂದನ್ ಕುಮಾರ್
* ಧ್ರುವ ಶರ್ಮಾ
* ರಾಜೀವ್
* ಚಿಕ್ಕಣ್ಣ
* ನವೀನ್ ನಾಯ್ಡು (ತಾಜ್)
* ರಾಮಚಂದ್ರ ಗರುಡ
* ಶೋಭರಾಜ್
* ಮಿಮಿಕ್ರಿ ಗೋಪಿ
* ಮನು
* ಲಿಕಿತ್ ಶೆಟ್ಟಿ
* ಸಂಜನಾ ಗಲ್ರಾನಿ
* ಶಿವಾನಿ

## ಧ್ವನಿಮುದ್ರಿಕೆ

ಅರುಣ್ ಆಂಡ್ರ್ಯೂಸ್ ಚಿತ್ರಕ್ಕೆ ಹಿನ್ನೆಲೆ ಸಂಗೀತವನ್ನು ಸಂಯೋಜಿಸಿದ್ದಾರೆ. ಧ್ವನಿಮುದ್ರಿಕೆಗಳಿಗೆ ಸಾಹಿತ್ಯವನ್ನು ಪ್ರದೀಪ್ ರಾಜ್, ಚಂದನ್ ಶೆಟ್ಟಿ ಮತ್ತು ಶೈಲೇಶ್ ರಾಜ್ ಬರೆದಿದ್ದಾರೆ. ಸೌಂಡ್‌ಟ್ರ್ಯಾಕ್ ಆಲ್ಬಂ ಒಂಬತ್ತು ಟ್ರ್ಯಾಕ್‌ಗಳನ್ನು ಒಳಗೊಂಡಿದೆ, ಇದು ಯುವನ್ ಶಂಕರ್ ರಾಜಾ ಸಂಯೋಜಿಸಿದ ತಮಿಳು ಮೂಲ ಚಿತ್ರದ ಅದೇ ಟ್ಯೂನ್‌ಗಳನ್ನು ಅನುಸರಿಸುತ್ತದೆ. ಇದು 22 ನವೆಂಬರ್ 2014 ರಂದು ಬೆಂಗಳೂರಿನಲ್ಲಿ ನಟರಾದ ಸುದೀಪ್ ಮತ್ತು ಯಶ್ ಮತ್ತು ಮಾಜಿ ಕ್ರಿಕೆಟಿಗರಾದ ಸೈಯದ್ ಕಿರ್ಮಾನಿ ಮತ್ತು ವಿಜಯ್ ಭಾರದ್ವಾಜ್ ಅವರ ಉಪಸ್ಥಿತಿಯಲ್ಲಿ ಬಿಡುಗಡೆಯಾಯಿತು.

| Track listing |
| --- |
| ಸಂ. | ಹಾಡು | ಸಾಹಿತ್ಯ | ಹಾಡುಗಾರರು | ಸಮಯ |
| 1. | "ನಾಳೆಯ ನಂಬು ಮಗ" | ಶೈಲೇಶ್ ರಾಜ್ | ಟಿಪ್ಪು, ಸಂತೋಷ್, ಅರವಿಂದ್ | 3:57 |
| 2. | "ನನ್ನವಳೇ" | ಶೈಲೇಶ್ ರಾಜ್ | ಸೋನು ನಿಗಮ್ | 3:43 |
| 3. | "ಓ ಪ್ರೇಮಿ" | ಶೈಲೇಶ್ ರಾಜ್ | ಚಂದನ್ ಶೆಟ್ಟಿ | 3:51 |
| 4. | "ಯಾರೋ" |   | ವಿಜಯ್ ಪ್ರಕಾಶ್ , ಸುಪ್ರಿಯಾ ಲೋಹಿತ್ | 4:12 |
| 5. | "ಸೈತು ಆಂಟಿ" | ಶೈಲೇಶ್ ರಾಜ್ | ಶಮಿತಾ ಮಲ್ನಾಡ್ | 3:49 |
| 6. | "ಮಧುವನ" | ಶೈಲೇಶ್ ರಾಜ್ | ಸುಚಿತ್ರಾ, ಅರವಿಂದ್ | 4:02 |
| 7. | "ಸುಕ್ಕಿಲ್ಲದ" | ಶೈಲೇಶ್ ರಾಜ್ | ವಿಜಯ್ ಪ್ರಕಾಶ್  | 2:45 |
| 8. | "ಯಾರಿವ" | ಶೈಲೇಶ್ ರಾಜ್ | ಅರವಿಂದ್ | 1:12 |
| 9. | "ಗೆಳೆಯ" | ಶೈಲೇಶ್ ರಾಜ್ | ಸಂತೋಷ್ | 4:37 |
| **ಒಟ್ಟು ಸಮಯ:** | **32:08** |

## ಬಿಡುಗಡೆ

ಚಿತ್ರವು U/A ಪ್ರಮಾಣಪತ್ರ ಪಡೆದು 20 ನವೆಂಬರ್ 2015 ರಂದು ಬಿಡುಗಡೆಯಾಯಿತು.

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು

* *ಬೆಂಗಳೂರು 560023* at IMDb
* filmibeat.com ನಲ್ಲಿ *ಬೆಂಗಳೂರು 560023*
# ನಿತ್ಯಶ್ರೀ ಮಹಾದೇವನ್

| ನಿತ್ಯಶ್ರೀ ಮಹಾದೇವನ್ |
| --- |
| ನಿತ್ಯಶ್ರೀ |
| ಹುಟ್ಟು | ೨೫ ಆಗಸ್ಟ್ ೧೯೭೩ ತಿರುವೈಯಾರು, ತಮಿಳುನಾಡು, ಭಾರತ |
| ಉದ್ಯೋಗ | ಗಾಯಕಿ |
| ಸಕ್ರಿಯ ವರ್ಷಗಳು | ೧೯೮೭ಇಂದ ಈಗಿನವರೆಗೆ |
| ಹೆಸರುವಾಸಿ | ಕರ್ನಾಟಕ ಶಾಸ್ತ್ರೀಯ ಸಂಗೀತ ಹಿನಾಲೆ ಗಾಯನ |
| ಹೆಂಡತಿ/ಗಂಡ | ಮಹಾದೇವನ್ |
| ಮಕ್ಕಳು | ತನುಜಶ್ರೀ ತೇಜಶ್ರೀ |
| ಪೋಷಕರು | ಲಲಿತ ಶಿವಕುಮಾರ್ ಐ. ಶಿವಕುಮಾರ್ |
| ಸಂಬಂಧಿಕರು | ಡಿ. ಕೆ. ಪಟ್ಟಮ್ಮಾಳ್ (ತಂದೆಯ ತಾಯಿ) ಪಾಲ್ಘಾಟ್ ಮಣಿ ಐಯ್ಯರ್ (ತಾಯಿಯ ತಂದೆ) |

**ಡಾ|ನಿತ್ಯಶ್ರೀ ಮಹಾದೇವನ್** ಬಹಳ ಮೆಚ್ಚುಗೆ ಪಡೆದಿರುವ ಶಾಸ್ತ್ರೀಯ ಸಂಗೀತಗಾರ್ತಿ ಹಾಗು ಹಿನ್ನಲೆ ಗಾಯಕಿ. ಇವರು ಹಲವು ಭಾರತೀಯ ಭಾಷೆಗಳಲ್ಲಿ ಹಾಡಿದ್ದಾರೆ. ಪ್ರಮುಖ ಸಭೆಗಳಲ್ಲಿ ತಮ್ಮ ಕಲಾಕೌಶಲ್ಯವನ್ನು ಪ್ರದರ್ಶಿಸಿರುವ ನಿತ್ಯಶ್ರೀಯವರು ಸಂಗೀತ ವಿದುಷಿ ಡಿ.ಕೆ.ಪಟ್ಟಮ್ಮಾಳ್ ಅವರ ಮೊಮ್ಮಗಳು. ನಿತ್ಯಶ್ರೀಯವರು ಅನೇಕ ಪ್ರಶಸ್ತಿ-ಪುರಸ್ಕಾರಗಳನ್ನು ಪಡೆದಿದ್ದಾರೆ ಹಾಗು ೫೦೦ಕ್ಕು ಹೆಚ್ಚು ಆಲ್ಬಮ್‍ಗಳನ್ನು ಬಿಡುಗಡೆ ಮಾಡಿದ್ದಾರೆ.

## ಉಲ್ಲೇಖಗಳು
# ಎ. ಕೆ. ೪೭ (೧೯೯೯ರ ಚಲನಚಿತ್ರ)

| ಎ. ಕೆ. ೪೭ |
| --- |
| ನಿರ್ದೇಶನ | ಓಂ ಪ್ರಕಾಶ್ ರಾವ್ |
| ನಿರ್ಮಾಪಕ | ರಾಮು |
| ಲೇಖಕ | ಎಂ. ಎಸ್. ರಮೇಶ್ ಆರ್. ರಾಜಶೇಖರ್
 (ಸಂಭಾಷಣೆಗಳು) |
| ಚಿತ್ರಕಥೆ | ಓಂ ಪ್ರಕಾಶ್ ರಾವ್ |
| ಕಥೆ | ಎಸ್. ಆರ್. ಬ್ರದರ್ಸ್ |
| ಪಾತ್ರವರ್ಗ | ಶಿವರಾಜ್ ಕುಮಾರ್ (ಕನ್ನಡ) ಸಾಯಿಕುಮಾರ್ (ತೆಲುಗು) ಚಾಂದಿನಿ ಓಂ ಪುರಿ  |
| ಸಂಗೀತ | ಹಂಸಲೇಖ |
| ಛಾಯಾಗ್ರಹಣ | ಪಿ. ರಾಜನ್ |
| ಸಂಕಲನ | ಎಸ್. ಮನೋಹರ್ |
| ಸ್ಟುಡಿಯೋ | ರಾಮು ಎಂಟರ್‌ಪ್ರೈಸೆಸ್ |
| ಬಿಡುಗಡೆಯಾಗಿದ್ದು | 17 ಜುಲೈ 1999 |
| ಅವಧಿ | 157 ನಿಮಿಷಗಳು |
| ದೇಶ | ಭಾರತ |
| ಭಾಷೆ | ಕನ್ನಡ ತೆಲುಗು |
| ಬಂಡವಾಳ | ₹6 ಕೋಟಿಗಳು  |

ಎ. ಕೆ. 47 ಓಂ ಪ್ರಕಾಶ್ ರಾವ್ ನಿರ್ದೇಶನದ ಮತ್ತು ರಾಮು ನಿರ್ಮಾಣದ ಭಾರತೀಯ ಸಾಹಸ ಚಲನಚಿತ್ರವಾಗಿದೆ. ಕನ್ನಡ ಚಿತ್ರರಂಗ ಡಿಟಿಎಸ್ ಅನ್ನು ಬಳಸಿದ ಮೊದಲ ಚಿತ್ರವಾದ ಈ ಚಿತ್ರದಲ್ಲಿ ಶಿವ ರಾಜ್ಕುಮಾರ್, ಚಾಂದಿನಿ, ಓಂ ಪುರಿ ಮತ್ತು ಗಿರೀಶ್ ಕಾರ್ನಾಡ್ ನಟಿಸಿದ್ದಾರೆ. ಸಂಗೀತವನ್ನು ಹಂಸಲೇಖ ಸಂಯೋಜಿಸಿದರೆ, ಛಾಯಾಗ್ರಹಣ ಮತ್ತು ಸಂಕಲನವನ್ನು ಕ್ರಮವಾಗಿ ಪಿ. ರಾಜನ್ ಮತ್ತು ಎಸ್. ಮನೋಹರ್ ನಿರ್ವಹಿಸಿದ್ದಾರೆ. ಈ ಚಿತ್ರವನ್ನು ಕನ್ನಡ ಮತ್ತು ತೆಲುಗು ಭಾಷೆಗಳಲ್ಲಿ ಏಕಕಾಲದಲ್ಲಿ ನಿರ್ಮಿಸಲಾಗಿದ್ದು, ತೆಲುಗು ಆವೃತ್ತಿಯಲ್ಲಿ ಪಿ. ಸಾಯಿ ಕುಮಾರ್ ಅವರು ಶಿವ ರಾಜ್ಕುಮಾರ್ ಅವರ ಪಾತ್ರವನ್ನು ನಿರ್ವಹಿಸಿದ್ದಾರೆ.

*ಎ. ಕೆ. 47* 17 ಜೂನ್ 1999 ರಂದು ಬಿಡುಗಡೆಯಾಯಿತು ಮತ್ತು ಗಲ್ಲಾಪೆಟ್ಟಿಗೆಯಲ್ಲಿ ವಾಣಿಜ್ಯಿಕವಾಗಿ ಯಶಸ್ವಿಯಾಯಿತು. ತೆಲುಗು ಆವೃತ್ತಿಯನ್ನು ಅದೇ ಹೆಸರಿನಲ್ಲಿ ತಮಿಳಿನಲ್ಲಿ ಡಬ್ ಮಾಡಲಾಯಿತು. ಈ ಚಿತ್ರವನ್ನು ಹಿಂದಿ ಅದೇ ಶೀರ್ಷಿಕೆ ಮರುನಿರ್ಮಿಸಲಾಯಿತು.

## ಉಲ್ಲೇಖಗಳು
# ಗುರುಕಿರಣ್

| ಗುರುಕಿರಣ್ |
| --- |
|  |
| ಹುಟ್ಟು | ೨೮ ಅಕ್ಟೋಬರ್ ಮಂಗಳೂರು, ಕರ್ನಾಟಕ, ಭಾರತ |
| ಉದ್ಯೋಗಗಳು | ನಟ, ಗಾಯಕ, ಸಂಗೀತ ನಿರ್ದೇಶಕ |
| ಸಕ್ರಿಯ ವರ್ಷಗಳು | ೧೯೯೪-ಪ್ರಸಕ್ತ |
| ಹೆಂಡತಿ/ಗಂಡ | ಪಲ್ಲವಿ ಗುರುಕಿರಣ್ |

ಮಂಗಳೂರು ಮೂಲದ **ಗುರುಕಿರಣ್** ಕನ್ನಡ ಚಿತ್ರರಂಗದ ಹೆಸರಾಂತ ಸಂಗೀತ ನಿರ್ದೇಶಕರುಗಳಲ್ಲೊಬ್ಬರು.

ಇವರ ಸಂಗೀತ ನಿರ್ದೇಶನದಲ್ಲಿ ತೆರೆಕಂಡ ಆಪ್ತಮಿತ್ರ(೨೦೦೪) ಮತ್ತು ಜೋಗಿ(೨೦೦೫) ಚಿತ್ರಗಳಲ್ಲಿನ ಸಂಗೀತ ಅತ್ಯಂತ ಜನಪ್ರಿಯತೆಯನ್ನು ಗಳಿಸಿವೆ.

ಹಲವಾರು ಚಲನಚಿತ್ರಗಳಲ್ಲಿ ಹಾಡಿರುವ ಗುರುಕಿರಣ್ ಅವರು ಹಿನ್ನೆಲೆ ಗಾಯಕರೂ ಕೂಡ.

ಉಪೇಂದ್ರ, ಕುಟುಂಬ, ನಿಷ್ಕರ್ಷ ಮುಂತಾದ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.

ಓಂಕಾರ, ಆಟೋಶಂಕರ್ ಇತ್ಯಾದಿ ಚಿತ್ರಗಳಲ್ಲಿ ಕೆಲವು ಗೀತೆಗಳನ್ನು ರಚಿಸಿದ್ದಾರೆ.
ಇವರ ಸಂಗೀತ ನಿರ್ದೇಶನದ ಮೊದಲ ಕನ್ನಡ ಚಿತ್ರ ಏ.

## ಸಂಗೀತ ನಿರ್ದೇಶನದ ಚಿತ್ರಗಳು

| ವರ್ಷ | ಚಿತ್ರ |
| --- | --- |
| ೧೯೯೮ | ಏ, ಇದು ಎಂಥಾ ಪ್ರೇಮವಯ್ಯಾ |
| ೧೯೯೯ | ಉಪೇಂದ್ರ |
| ೨೦೦೦ | ಮಜ್ನು |
| ೨೦೦೧ | ಚಿತ್ರ, ಧ್ರುವ, ಧಮ್, ಪ್ರೇಮಿ ನಂಬರ್ ೧ |
| ೨೦೦೨ | ಅಪ್ಪು, ಅಸುರ, ಹಾಲಿವುಡ್, ನಿನಗಾಗಿ, ತುಂಟಾಟ |
| ೨೦೦೩ | ಅಭಿ, ಕರಿಯ, ಚಂದು, ಖುಷಿ, ಶ್ರೀರಾಮ್, ಪಾರ್ಥ, ಸಚ್ಚಿ, ಕುಟುಂಬ, ಲವ್ ಯೂ, ನಂದಿ, ಪಾಂಚಾಲಿ |
| ೨೦೦೪ | ಆಪ್ತಮಿತ್ರ, ಕಂಠಿ, ಮೌರ್ಯ, ಗೋಕರ್ಣ, ಓಂಕಾರ |
| ೨೦೦೫ | ಜೋಗಿ, ನ್ಯೂಸ್, ರಿಷಿ, ಆದಿ, ಆಟೋ ಶಂಕರ್, ನಮ್ಮ ಬಸವ, ನಮ್ಮಣ್ಣ, ಸ್ವಾಮಿ, ಸೈ, ವಾಲ್ಮೀಕಿ |
| ೨೦೦೬ | ರಾಮ ಶಾಮ ಭಾಮ, ಮಂಡ್ಯ, ಶುಭಂ, ಚೆಲ್ಲಾಟ, ಗಂಡ ಹೆಂಡತಿ, ಗಂಡುಗಲಿ ಕುಮಾರರಾಮ |
| ೨೦೦೭ | ಗಂಡ ಹೆಂಡ್ತಿ, ಏಕದಂತ, ಸಂತ, ಮಸ್ತಿ, ಪಲ್ಲಕ್ಕಿ, ಸತ್ಯವಾನ್ ಸಾವಿತ್ರಿ, ಬೆಳದಿಂಗಳಾಗಿ ಬಾ, ಬಿಂದಾಸ್, ಸತ್ಯ ಇನ್ ಲವ್ |

## **ಕನ್ನಡ ಚಿತ್ರರಂಗದ ಸಂಗೀತ ನಿರ್ದೇಶಕರು**

ಪಿ.ಶ್ಯಾಮಣ್ಣ | ಪಿ.ಕಾಳಿಂಗರಾಯ | ಜಿ.ಕೆ.ವೆಂಕಟೇಶ್ | ವಿಜಯಭಾಸ್ಕರ್ | ಟಿ.ಜಿ.ಲಿಂಗಪ್ಪ | ಘಂಟಸಾಲ | ರಾಜನ್-ನಾಗೇಂದ್ರ | ಎಂ.ರಂಗರಾವ್ | ಸತ್ಯಂ | ಸಿಂಗೀತಂ ಶ್ರೀನಿವಾಸರಾವ್ | ಉಪೇಂದ್ರಕುಮಾರ್ | ಇಳಯರಾಜ ಮದನ್‌ ಮಲ್ಲು| ಅಶ್ವಥ್-ವೈದಿ | ಸಿ.ಅಶ್ವಥ್ | ಎಸ್.ಪಿ.ಬಾಲಸುಬ್ರಹ್ಮಣ್ಯಂ | ಎಲ್.ವೈದ್ಯನಾಧನ್ | ಶಂಕರ್ ಗಣೇಶ್ | ಹಂಸಲೇಖ | ವಿ. ಮನೋಹರ್ | ಎಂ. ಎಂ. ಕೀರವಾಣಿ | ಮಹೇಶ್ ಪಟೇಲ್| ರಾಜ್-ಕೋಟಿ | ಸಾಧು ಕೋಕಿಲ | ರಾಜೇಶ್ ರಾಮನಾಥ್ | ವಿ.ಹರಿಕೃಷ್ಣ | ಕೆ. ಕಲ್ಯಾಣ್ | ಎಲ್.ಎನ್.ಶಾಸ್ತ್ರಿ | ಗುರುಕಿರಣ್ | ದೇವಾ | ರವಿಚಂದ್ರನ್ | ಎಸ್.ಎ.ರಾಜಕುಮಾರ್ | ಕಾರ್ತಿಕ್ ರಾಜ | ವೆಂಕಟ್-ನಾರಾಯಣ್ | ಮಣಿ ಶರ್ಮ | ಆರ್. ಪಿ. ಪಟ್ನಾಯಕ್ | ಆಲ್ವಿನ್ | ಅರ್ಜುನ್ ಜನ್ಯ | ಎಂ.ಎನ್.ಕೃಪಾಕರ್ | ಭವತಾರಿಣಿ | ಮನೋ ಮೂರ್ತಿ | ರವಿ ದತ್ತಾತ್ರೇಯ | ಎಂ.ವೆಂಕಟರಾಜು|ಉಪಾಸನ ಮೊಹನ |ಯೋಗೀಶ್ ಕುಮಾರ್ ಸಿ
# ಏನೋ ಒಂಥರಾ (ಚಲನಚಿತ್ರ)

| ಏನೋ ಒಂಥರಾ |
| --- |
|  |
| ನಿರ್ದೇಶನ | "ಮುಸ್ಸಂಜೆ" ಮಹೇಶ್ |
| ನಿರ್ಮಾಪಕ | ಎಂ. ಚಂದ್ರಶೇಖರ್ |
| ಚಿತ್ರಕಥೆ | ಮಹೇಶ್ |
| ಕಥೆ | ಎಸ್. ಜೆ. ಸೂರ್ಯ |
| ಪಾತ್ರವರ್ಗ | ಗಣೇಶ್, ಪ್ರಿಯಾಮಣಿ, ಶರಣ್  |
| ಸಂಗೀತ | ವಿ.ಹರಿಕೃಷ್ಣ |
| ಛಾಯಾಗ್ರಹಣ | ಪಿ. ಕೆ. ಎಚ್. ದಾಸ್ |
| ಸಂಕಲನ | ದೀಪು ಎಸ್. ಕುಮಾರ್ |
| ಸ್ಟುಡಿಯೋ | ಉದಯಚಂದ್ರ ಪ್ರೊಡಕ್ಷನ್ಸ್ |
| ಬಿಡುಗಡೆಯಾಗಿದ್ದು | 2010 ನವೆಂಬರ್ 12 |
| ಅವಧಿ | 158 ನಿಮಿಷಗಳು |
| ದೇಶ | ಭಾರತ |
| ಭಾಷೆ | ಕನ್ನಡ |

ಏನೋ ಒಂಥರಾ 2010 ರ ಕನ್ನಡ ಭಾಷೆಯ ರೊಮ್ಯಾಂಟಿಕ್ ಹಾಸ್ಯ ಚಲನಚಿತ್ರವಾಗಿದ್ದು "ಮುಸ್ಸಂಜೆ" ಮಹೇಶ್ ನಿರ್ದೇಶಿಸಿದ್ದು *ಉದಯಚಂದ್ರ ಪ್ರೊಡಕ್ಷನ್ಸ್* ಬ್ಯಾನರ್ ಅಡಿಯಲ್ಲಿ ಎಂ. ಚಂದ್ರಶೇಖರ್ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಗಣೇಶ್ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ವಿ.ಹರಿಕೃಷ್ಣ ಅವರು ಧ್ವನಿಮುದ್ರಿಕೆಯನ್ನು ರಚಿಸಿದ್ದಾರೆ. ಈ ಚಿತ್ರವು ಎಸ್ ಜೆ ಸೂರ್ಯ ನಿರ್ದೇಶಿಸಿದ ತಮಿಳಿನ *ಕುಶಿ* ಚಿತ್ರದ ರಿಮೇಕ್ ಆಗಿದೆ. ಆ ಚಿತ್ರವು ಈಗಾಗಲೇ ತೆಲುಗು ಮತ್ತು ಹಿಂದಿಯಲ್ಲಿ ರಿಮೇಕ್ ಆಗಿತ್ತು.

## ಕಥಾವಸ್ತು

ಸೂರ್ಯ (ಗಣೇಶ್) ಮೈಸೂರಿನ ಕಾಲೇಜೊಂದರಲ್ಲಿ ವಿದ್ಯಾರ್ಥಿ. ಅವನು ತನ್ನ ಸಹಪಾಠಿ ಮಧುಮತಿ (ಪ್ರಿಯಾಮಣಿ)ಯ ಆತ್ಮವಿಶ್ವಾಸದ ಸ್ವಭಾವವನ್ನು ನೋಡಿ ಅವಳೊಂದಿಗೆ ನಿಕಟ ಸಂಬಂಧವನ್ನು ಬೆಳೆಸಿಕೊಳ್ಳುತ್ತಾನೆ. ಆದರೆ ಅವರ ಅಹಂ ಕೇಂದ್ರಿತ ಸ್ವಭಾವವು ಅವರನ್ನು ಯಾವಾಗಲೂ ದೂರವಿರುವಂತೆ ಮಾಡುತ್ತದೆ. ಇಬ್ಬರೂ ಒಂದುಸಲ ಪರಸ್ಪರ ಪ್ರೀತಿಸುತ್ತಿರುವ ಅವರ ಸ್ನೇಹಿತರಾದ ಶಾಂತಿ ಮತ್ತು ಪ್ರಸಾದ್ ಅವರನ್ನು ಒಂದುಗೂಡಿಸಲು ಹೆಣಗಾಡುತ್ತಾರೆ. ಅವರ ಸ್ವಂತ ಪ್ರೇಮಕಥೆಗೆ ಏನಾಗುತ್ತದೆ ಎಂಬುದು ಚಿತ್ರದ ಕ್ಲೈಮ್ಯಾಕ್ಸ್ ಆಗಿದೆ.

## ಪಾತ್ರವರ್ಗ

* ಸೂರ್ಯ ಪಾತ್ರದಲ್ಲಿ ಗಣೇಶ್
* ಮಧುಮತಿ ಪಾತ್ರದಲ್ಲಿ ಪ್ರಿಯಾಮಣಿ
* ಶ್ರೀನಿವಾಸ ಮೂರ್ತಿ
* ಜೈ ಜಗದೀಶ್
* ದಂಡಪಾಣಿ
* ಡ್ಯಾನ್ಸ್ ಮಾಸ್ಟರ್ ಆಗಿ ಶರಣ್
* ತೇಜಸ್ವಿನಿ
* ಪದ್ಮಾ ವಾಸಂತಿ
* ವಿಜಯಲಕ್ಷ್ಮಿ ಸಿಂಗ್
* ಸತೀಶ್ ನೀನಾಸಂ

## ಬಾಕ್ಸ್ ಆಫೀಸ್

ಏನೋ ಒಂಥರಾ ವಿಮರ್ಶಕರಿಂದ ಮಿಶ್ರ ಮತ್ತು ಋಣಾತ್ಮಕ ವಿಮರ್ಶೆಗಳನ್ನು ಪಡೆಯಿತು, ಅವರು ಚಲನಚಿತ್ರವನ್ನು "ಮೂಲಕ್ಕೆ ತುಂಬಾ ನಿಷ್ಠವಾಗಿದ್ದು..ಮತ್ತು ಸಮಯ ಮೀರಿದುದು" ಎಂದು ಕರೆದರು, ಮೂಲ ಆವೃತ್ತಿಯು ಹತ್ತು ವರ್ಷಗಳ ಹಿಂದೆ ಬಿಡುಗಡೆಯಾಗಿ ಫ್ಲಾಪ್ ಆಗಿತ್ತು.

## ಧ್ವನಿಮುದ್ರಿಕೆ

| ಟ್ರ್ಯಾಕ್ # | ಹಾಡು | ಗಾಯಕ(ರು) | ಅವಧಿ |
| --- | --- | --- | --- |
| 1 | "ಗಂಡು ಮಕ್ಕಳು" | ಜೆಸ್ಸಿ ಗಿಫ್ಟ್, ಅನುರಾಧ ಭಟ್ | 04:18 |
| 2 | "ದಿಲ್ಕುಶ್" | ಸೋನು ನಿಗಮ್, ಶ್ವೇತಾ ಮೋಹನ್ | 04:49 |
| 3 | "ಬೂಮ್ ಬೂಮ್ ಪಾ" | ರಂಜಿತ್ | 04:19 |
| 4 | "ಇಂತಿ ನಿನ್ನ ಪ್ರೀತಿಯ" | ಸೋನು ನಿಗಮ್, ಶ್ರೇಯಾ ಘೋಷಾಲ್ | 05:12 |
| 5 | "ಅಂತರ ಹೀಗೇಕೆ" | ಎಸ್ಪಿ ಬಾಲಸುಬ್ರಹ್ಮಣ್ಯಂ | 05:10 |

## ಹೋಮ್ ಮೀಡಿಯಾ

ಚಲನಚಿತ್ರವು ಡಿವಿಡಿಯಲ್ಲಿ 5.1 ಚಾನೆಲ್ ಸರೌಂಡ್ ಸೌಂಡ್ ಮತ್ತು ಇಂಗ್ಲಿಷ್ ಉಪಶೀರ್ಷಿಕೆಗಳು ಮತ್ತು ವಿಸಿಡಿಯೊಂದಿಗೆ ಬಿಡುಗಡೆಯಾಯಿತು.

## ಉಲ್ಲೇಖಗಳು

* *ಏನೋ ಒಂಥರಾ* at IMDb
# ಪ್ರೇಮಿಗಳ ದಿನಾಚರಣೆ

ಪ್ರೇಮಿಗಳ ದಿನದಂದು ವಿನಿಮಯ ಮಾಡಿಕೊಳ್ಳುವ ಕಾರ್ಡ್

**ಪ್ರೇಮಿಗಳ ದಿನಾಚರಣೆ** ವಿಶ್ವದೆಲ್ಲೆಡೆ ಆಚರಿಸಲಾಗುವ ಒಂದು ಹಬ್ಬ. ಇದನ್ನು ಪ್ರತಿ ವರ್ಷ ಫೆಬ್ರವರಿ 14ರಂದು ಆಚರಿಸುತ್ತಾರೆ. ಈ ದಿನ ಪ್ರೇಮಿಗಳು ತಮ್ಮ ಪ್ರೀತಿಯ ಸಂಕೇತವಾಗಿ ಕೆಂಪು ಬಣ್ಣದ ಬಟ್ಟೆಯನ್ನು ತೊಡುತ್ತಾರೆ.

ಸಂತ ವೆಲಂಟನ್ ನ ಹೆಸರು ಈ ದಿನಕ್ಕೆ ಇಡಲಾಗಿದೆ. ಅವನು ಪ್ರೇಮಿಗಳನ್ನು ಒಂದು ಗೂಡಿಸುತ್ತಿದ್ದನು.

ಮೂರನೇ ಶತಮಾನದಲ್ಲಿ ರೋಮನ್ ಸಾಮ್ರಾಜ್ಯದ ಅಡಿಯಲ್ಲಿ ಕಿರುಕುಳಕ್ಕೊಳಗಾದ ಕ್ರಿಶ್ಚಿಯನ್ನರ ಸೇವೆಗಾಗಿ ರೋಮ್ನ ಸೇಂಟ್ ವ್ಯಾಲೆಂಟೈನ್ ಜೈಲುವಾಸದ ಖಾತೆಯನ್ನು ಒಳಗೊಂಡಂತೆ ಫೆಬ್ರವರಿ 14 ಕ್ಕೆ ಸಂಬಂಧಿಸಿದ ವಿವಿಧ ವ್ಯಾಲೆಂಟೈನ್ಸ್ಗೆ ಸಂಬಂಧಿಸಿದ ಹಲವಾರು ಹುತಾತ್ಮ ಕಥೆಗಳು ಇವೆ.

ಆರಂಭಿಕ ಸಂಪ್ರದಾಯದ ಪ್ರಕಾರ, ಸೇಂಟ್ ವ್ಯಾಲೆಂಟೈನ್ ಅನ್ನು ಪುನಃಸ್ಥಾಪಿಸಲಾಯಿತು. ಅವನ ಜೈಲರ್‌ನ ಕುರುಡು ಮಗಳ ದೃಷ್ಟಿ. Archived 2023-01-25 ವೇಬ್ಯಾಕ್ ಮೆಷಿನ್ ನಲ್ಲಿ.

ದಂತಕಥೆಗೆ ನಂತರದ ಹಲವಾರು ಸೇರ್ಪಡೆಗಳು ಅದನ್ನು ಪ್ರೀತಿಯ ವಿಷಯಕ್ಕೆ ಉತ್ತಮವಾಗಿ ಸಂಬಂಧಿಸಿವೆ: ದಂತಕಥೆಯ 18 ನೇ ಶತಮಾನದ ಅಲಂಕರಣವು ಅವರು ಜೈಲರ್‌ನ ಮಗಳಿಗೆ "ಯುವರ್ ವ್ಯಾಲೆಂಟೈನ್" ಗೆ ವಿದಾಯವಾಗಿ ಸಹಿ ಮಾಡಿದ ಪತ್ರವನ್ನು ಬರೆದಿದ್ದಾರೆ ಎಂದು ಹೇಳುತ್ತದೆ.

ಅವನ ಮರಣದಂಡನೆ;ಮತ್ತೊಂದು ಸಂಪ್ರದಾಯವು ಸೇಂಟ್ ವ್ಯಾಲೆಂಟೈನ್ Archived 2023-01-25 ವೇಬ್ಯಾಕ್ ಮೆಷಿನ್ ನಲ್ಲಿ. ಮದುವೆಯಾಗಲು ನಿಷೇಧಿಸಲ್ಪಟ್ಟ ಕ್ರಿಶ್ಚಿಯನ್ ಸೈನಿಕರಿಗೆ ಮದುವೆಗಳನ್ನು ಮಾಡಿತು ಎಂದು ಪ್ರತಿಪಾದಿಸುತ್ತದೆ.

## ದಿನಾಚರಣೆಯನ್ನು ವಿರೋಧಿಸುವವರು

* ಪ್ರೇಮಿಗಳ ದಿನ Archived 2023-01-25 ವೇಬ್ಯಾಕ್ ಮೆಷಿನ್ ನಲ್ಲಿ.

## ಬಾಹ್ಯ ಸಂಪರ್ಕಗಳು

* Saint Valentine's Day – BBC
* Who was St. Valentine? — St Peter Orthodox Christian Church Archived 2020-02-15 ವೇಬ್ಯಾಕ್ ಮೆಷಿನ್ ನಲ್ಲಿ.
* "The History of Valentine's Day". History.com.
* The History of Valentine's Day – *History.com*, A&E Television Networks. Retrieved February 2, 2010.
* History of Valentine's Day *Christianity Today International*. Retrieved February 2, 2010; "Then Again Maybe Don't Be My Valentine", Ted Olsen, 2000-01-02
* "Basilica of Saint Valentine in Terni". virtualmuseum.ca. Archived from the original on 2007-02-16.
* Fedorova, Tatiana (14 February 2012). "St. Valentine". Pravmir. Retrieved 4 December 2012.
# ಜೋಗಿ (ಚಲನಚಿತ್ರ)

| ಜೋಗಿ (ಚಲನಚಿತ್ರ) |
| --- |
|  |
| ಜೋಗಿ |
| ನಿರ್ದೇಶನ | ಪ್ರೇಮ್ |
| ನಿರ್ಮಾಪಕ | ಪಿ.ಕೃಷ್ಣಪ್ರಸಾದ್, ರಾಮಪ್ರಸಾದ್ |
| ಪಾತ್ರವರ್ಗ | ಶಿವರಾಜ್‍ಕುಮಾರ್ ಜೆನ್ನಿಫರ್ ಕೊತ್ವಾಲ್ ಅರುಂಧತಿನಾಗ್, ರಮೇಶ್ ಭಟ್, ಮಾ.ಕಿಶನ್, ರಘು, ಯತಿರಾಜ್ |
| ಸಂಗೀತ | ಗುರುಕಿರಣ್ |
| ಛಾಯಾಗ್ರಹಣ | ಎಂ.ಆರ್.ಸೀನು |
| ಸಂಕಲನ | ಶ್ರೀನಿವಾಸ್ ಪಿ.ಬಾಬು |
| ಬಿಡುಗಡೆಯಾಗಿದ್ದು | ೨೦೦೫ |
| ಸಾಹಸ | ಜನಾರ್ಧನ್ |
| ಚಿತ್ರ ನಿರ್ಮಾಣ ಸಂಸ್ಥೆ | ಅಶ್ವಿನಿ ಪ್ರೊಡಕ್ಷನ್ಸ್ |
| ಸಾಹಿತ್ಯ | ಪ್ರೇಂ |
| ಹಿನ್ನೆಲೆ ಗಾಯನ | ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಸೋನು ಕಕ್ಕರ್, ಪ್ರೇಂ, ಗುರುರಾಜ ಹೊಸಕೋಟೆ, ಶಂಕರ ಮಹದೇವನ್, ಎಸ್.ಸುನೀತ, ಬಿ.ಜಯಶ್ರೀ, ಗುರುಕಿರಣ್, ವಿಜಯ್ ಯೇಸುದಾಸ್, ಮುರಳಿ ಮೋಹನ್, ಹರಿಹರನ್, ನಿತ್ಯಶ್ರಿ, ಸುನಿತಾ ಚೌಹಾಣ್ |

**ಜೋಗಿ** - ವರ್ಷ ೨೦೦೫ರಲ್ಲಿ ತೆರೆಕಂಡ ಕನ್ನಡ ಚಲನಚಿತ್ರಗಳಲ್ಲೊಂದು.
ಶಿವರಾಜಕುಮಾರ್ ನಾಯಕನಾಗಿ ನಟಿಸಿರುವ ಈ ಚಿತ್ರದಲ್ಲಿ ನಾಯಕಿಯಾಗಿ ಜೆನ್ನಿಫರ್ ಕೊತ್ವಾಲ್ ಕನ್ನಡ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು.

## ಕಥೆ

ಮಾದೇಶ(ಶಿವರಾಜಕುಮಾರ್) ಮಹದೇಶ್ವರ ಬೆಟ್ಟದ ಬಳಿಯ ಹಳ್ಳಿಯ ಮುಗ್ದಯುವಕ. ಮಾದೇಶನಿಗೆ ತಾಯಿಯ (ಅರುಂಧತಿನಾಗ್) ಕುಣಿತವೆಂದರೆ ಬಹಳ ಅಚ್ಚುಮೆಚ್ಚು.
ಅಸ್ವಸ್ಥರಾಗಿದ್ದ ಮಾದೇಶನ ತಂದೆಯು (ರಮೇಶ್ ಭಟ್) ನಿಧನರಾದಾಗ, ತಾಯಿಗೊಳಪಡಿಸಿದ ವಿಧವಾಶಾಸ್ತ್ರಗಳಿಗೆ ರೊಚ್ಚಿ, ವಿರೋಧ ವ್ಯಕ್ತಪಡಿಸುವ ಮಾದೇಶನು ತಾಯಿಯನ್ನು ಸುಖವಾಗಿಡಬೇಕೆಂಬ ಉದ್ದೇಶದೊಂದಿಗೆ ಬೆಂಗಳೂರಿಗೆ ಬರುತ್ತಾನೆ.

ಸಂದರ್ಭದ ಸುಳಿವಿಗೆ ಸಿಕ್ಕು ಮಚ್ಚು ಹಿಡಿಯುತ್ತಾನೆ.

ಈ ನಡುವೆ ಮಗನನ್ನು ಹುಡುಕುವ ಹಂಬಲದಲ್ಲಿ ತಾಯಿಯೂ ಕೂಡ ಬೆಂಗಳೂರಿಗೆ ಬರುತ್ತಾಳೆ. ಅನಿರೀಕ್ಷಿತವಾಗಿ ಪತ್ರಕರ್ತೆಯೊಬ್ಬಳ (ಜೆನ್ನಿಫರ್ ಕೊತ್ವಾಲ್) ಪರಿಚಯವಾಗುತ್ತದೆ. ಆ ಪತ್ರಕರ್ತೆಯು ತಾಯಿಗೆ ಮಗನನ್ನು ಹುಡುಕಿಕೊಡಲು ಪ್ರಯತ್ನಿಸುತ್ತಾಳೆ.

ತಾಯಿ ಮಗ ಕೊನೆಗೆ ಭೇಟಿಯಾಗುತ್ತಾರೆಯೇ? ಪತ್ರಕರ್ತೆಯ ಪ್ರಯತ್ನಗಳು ಫಲಕಾರಿಯಾಗುವುದೇ? ಇದು ಚಿತ್ರದ ಅಂತಿಮ ತಿರುಳು.

## ಸ್ವಾರಸ್ಯ

* ಚಿತ್ರದ ಆರಂಭದ ದೃಶ್ಯದಲ್ಲಿ ಡಾ.ರಾಜ್‍ಕುಮಾರ್ ಮತ್ತು ಪಾರ್ವತಮ್ಮ ರಾಜ್‍ಕುಮಾರ್ ಜೋಗಿಯ (ತಮ್ಮ ಪುತ್ರ ಶಿವರಾಜ್‍ಕುಮಾರ್ ಪಾತ್ರ) ಜೋಳಿಗೆಗೆ ಕಾಣಿಕೆಗಳನ್ನರ್ಪಿಸುತ್ತಾರೆ.
* ನಾಯಕಿ ಜೆನ್ನಿಫರ್ ಕೊತ್ವಾಲ್ ಅಭಿನಯದ ಮೊದಲ ಕನ್ನಡ ಚಲನಚಿತ್ರ
* ಕರಿಯ, ಎಕ್ಸ್‌ಕ್ಯೂಸ್ ಮಿ ನಂತರ ಮೂರನೇ ಯಶಸ್ವಿ ಚಿತ್ರವನ್ನು ನಿರ್ದೇಶಿಸಿದ ನಿರ್ದೇಶಕ ಪ್ರೇಂಗೆ - **ಹ್ಯಾಟ್ರಿಕ್ ನಿರ್ದೇಶಕ** ಎಂದು ಮಾಧ್ಯಮಗಳಿಂದ, ಅಭಿಮಾನಿಗಳಿಂದ ಬಿರುದು.
# ಆ ದಿನಗಳು

| ಆ ದಿನಗಳು |
| --- |
|  |
| ನಿರ್ದೇಶನ | ಕೆ.ಎಂ. ಚೈತನ್ಯ |
| ನಿರ್ಮಾಪಕ | ಸಯ್ಯದ್ ಅಮಾನ್, ಎಮ್.ಎಸ್. ರವೆಎಂದ್ರ |
| ಚಿತ್ರಕಥೆ | ಅಗ್ನಿ ಶ್ರೀಧರ್, ಗಿರೀಶ್ ಕಾರ್ನಾಡ್ |
| ಕಥೆ | ಅಗ್ನಿ ಶ್ರೀಧರ್ |
| ಸಂಭಾಷಣೆ | ಅಗ್ನಿ ಶ್ರೀಧರ್ |
| ಪಾತ್ರವರ್ಗ | ಚೇತನ್ ಅರ್ಚನ ಅತುಲ್‌ ಕುಲಕರ್ಣಿ, ಶರತ್ ಲೋಹಿತಾಶ್ವ, ಆಶಿಷ್ ವಿದ್ಯಾರ್ಥಿ, ಗಿರೀಶ್ ಕಾರ್ನಾಡ್, ವಿನಯಾ ಪ್ರಕಾಶ್ |
| ಸಂಗೀತ | ಇಳಯರಾಜ |
| ಛಾಯಾಗ್ರಹಣ | ಎಚ್.ಸಿ. ವೇಣು |
| ಸಂಕಲನ | ಪಿ. ಹರಿದಾಸ್ |
| ಬಿಡುಗಡೆಯಾಗಿದ್ದು | ೨೦.೧೦.೨೦೦೭ |
| ಚಿತ್ರ ನಿರ್ಮಾಣ ಸಂಸ್ಥೆ | ಮೇಘಾ ಮೋವೀಸ್ |
| ಸಾಹಿತ್ಯ | ಕೆ. ಕಲ್ಯಾಣ್, ಸುಮನಾ ಕಿತ್ತೂರ್ |
| ಹಿನ್ನೆಲೆ ಗಾಯನ | ಇಳಯರಾಜ, ನಂದಿತಾ, ವಿಜಯ್ ಏಸುದಾಸ್ |

## ಕಥೆಯ ಹಿನ್ನೆಲೆ

೧೯೮೬ರ ಸಮಯದಲ್ಲಿ ಬೆಂಗಳೂರಿನಲ್ಲಿ ನಡೆದ ಭೂಗತ ಜಗತ್ತಿನ ನೈಜ ಘಟನೆಗಳನ್ನು ಆಧರಿಸಿ ಈ ಚಿತ್ರವನ್ನು ಮಾಡಲಾಗಿದೆ. ಅಗ್ನಿ ಶ್ರೀಧರ್ ಬರೆದಿರುವ ದಾದಾಗಿರಿಯ ದಿನಗಳು ಪುಸ್ತಕದ ಕಥೆಯ ಮೇಲೆ ಈ ಚಿತ್ರವನ್ನು ಮಾಡಲಾಗಿದೆ.

## ಕಥೆ

ಚೇತನ್ ಒಬ್ಬ ಸಭ್ಯ ಯುವಕ. ತನಗಿ೦ತ ಕೆಲವು ತಿ೦ಗಳುಗಳಷ್ಟು ವಯಸ್ಸಿನಲ್ಲಿ ದೊಡ್ಡವಳಾದ ಹುಡುಗಿಯನ್ನು ಪ್ರೀತಿಸುತ್ತಿರುತ್ತಾನೆ. ಆತನ ತ೦ದೆ ಒಬ್ಬ ಬಿಸಿನೆಸ್ ಮ್ಯಾನ್. ತ೦ದೆಗೆ ತನ್ನ ಮಗ ಪ್ರೀತಿಸುತ್ತಿರುವ ಹುಡುಗಿಯನ್ನು ಕ೦ಡರೆ ಆಗುವುದಿಲ್ಲ, ಕಾರಣ ಆಕೆಯ ವಯಸ್ಸು ಹಾಗು ಅ೦ತಸ್ತು. ಆದರೂ ಸಹ ಚೇತನ್ ತನ್ನ ತ೦ದೆಯನ್ನು ವಿರೋಧಿಸಿ ಆಕೆಯನ್ನು ಮದುವೆಯಾಗುವ ಇಚ್ಚೆ ವ್ಯಕ್ತಪಡಿಸುತ್ತಾನೆ. ಇದನ್ನು ಸಹಿಸದ ಚೇತನ್ ನ ತ೦ದೆ ಕೋತ್ವಾಲ್ ರಾಮಚ೦ದ್ರನಿಗೆ ತನ್ನ ಮಗ ಪ್ರೀತಿಸುತ್ತಿರುವ ಹುಡುಗಿಯನ್ನು ಬೆದರಿಸುವ೦ತೆ ಸುಫಾರಿ ಕೊಡುತ್ತಾನೆ.
ಕೊನೆಗೆ ಕೋತ್ವಾಲ್ ನನ್ನ್ ಕೊಲೆಮಾಡಿ ವಿವಾಹ ಆಗುತ್ತದೆ
# ಮಿಂಚಿನ ಓಟ (ಚಲನಚಿತ್ರ)

| ಮಿಂಚಿನ ಓಟ (ಚಲನಚಿತ್ರ) |
| --- |
|  |
| ನಿರ್ದೇಶನ | ಏ.ಎಂ.ಆರ್.ರಮೇಶ್ |
| ನಿರ್ಮಾಪಕ | ಸಾ.ರಾ.ಗೋವಿಂದು |
| ಪಾತ್ರವರ್ಗ | ವಿಜಯ ರಾಘವೇಂದ್ರ, ಶ್ರೀಮುರಳಿ ಲಕ್ಷ್ಮಿ ರೈ ರಂಗಾಯಣ ರಘು, ಉಮಾಶ್ರೀ, ಸುಮನ್, ರಾಹುಲ್ ದೇವ್ |
| ಸಂಗೀತ | ವಿ.ಮನೋಹರ್ |
| ಛಾಯಾಗ್ರಹಣ | ಪಿ.ರಾಜನ್ |
| ಸಂಕಲನ | ಆಂಟೊನಿ |
| ಬಿಡುಗಡೆಯಾಗಿದ್ದು | ೧೦.೦೭.೨೦೦೮ |
| ಸಾಹಸ | ಕೆ.ಡಿ.ವೆಂಕಟೇಶ್, ಜಾಲಿ ಬಾಸ್ಟಿನ್ |
| ಚಿತ್ರ ನಿರ್ಮಾಣ ಸಂಸ್ಥೆ | ತನು ಚಿತ್ರ |

ಈ ಚಿತ್ರವನ್ನು ಏ.ಎಂ.ಆರ್.ರಮೇಶ್ ಅವರು ನಿರ್ದೇಶನ ಮಾಡಿದ್ದರು.ಈ ಚಿತ್ರದ ನಿರ್ಮಾಪಕರು ಸಾ.ರಾ.ಗೋವಿಂದು.ಈ ಚಿತ್ರದಲ್ಲಿ ಬರುವ ಪಾತ್ರಗಳು ವಿಜಯ ರಾಘವೇಂದ್ರ, ಶ್ರೀಮುರಳಿ, ಲಕ್ಷ್ಮಿ ರೈ, ರಂಗಾಯಣ ರಘು, ಉಮಾಶ್ರೀ, ಸುಮನ್, ರಾಹುಲ್ ದೇವ್ ಅವರು ನಟಿಸಿದ್ದಾರೆ.ಈ ಚಿತ್ರದ ಸಂಗೀತ ಸಂಯೋಜಕರು ವಿ.ಮನೋಹರ್.ಈ ಚಿತ್ರದ ಛಾಯಾಗ್ರಹಕರು ಪಿ.ರಾಜನ್.ಈ ಚಿತ್ರದ ಸಾಹಸ ಕೆ.ಡಿ.ವೆಂಕಟೇಶ್, ಜಾಲಿ ಬಾಸ್ಟಿನ್. ಈ ಚಿತ್ರವು ೧೦.೦೭.೨೦೦೮ರಲ್ಲಿ ಬಿಡುಗಡೆಯಾಯಿತು
# ಸೈನಿಕ

Soldier| ಏಪ್ರಿಲ್ 2002 ರಲ್ಲಿ ಇಸ್ರೇಲಿ ಸೈನಿಕರು |
| Occupation |
| Activity sectors | ಮಿಲಿಟರಿ |
| Description |
| Competencies | ಶಾರೀರಿಕ
ತ್ರಾಣ
ಮನಸ್ಸು |

ಜರ್ಮನಿಯ ಸೇನೆಯ ಸೈನಿಕರು
**ಸೈನಿಕ** ಭೂಸೇನೆಗಳಲ್ಲಿ ಕಾಳಗ ಮಾಡುವ ತರಬೇತಿ ಹೊಂದಿರುವ ಸದಸ್ಯರು.

## 'ಸೈನಿಕ

ಒಬ್ಬ ಸೈನಿಕ ಒಂದು ಸಂಘಟಿತ ಭೂಮಿ ಮೂಲದ ಸಶಸ್ತ್ರ ಪಡೆಯ ಭಾಗವಾಗಿ ಹೋರಾಡುತ್ತಾನೆ 'ಸೈನಿಕ' ಸಶಸ್ತ್ರ ಬಳಕೆಯಲ್ಲಿ ಜ್ಞಾನ ಮತ್ತು ಕೌಶಲ್ಯ ವನ್ನು, ವಿವಿಧ ಪ್ರದೇಶಗಳಲ್ಲಿ ಅಗತ್ಯವಿರುವ ಮಿಲಿಟರಿ ವೃತ್ತಿಗಳು ಹೆಚ್ಚುತ್ತಿರುವ ವಿಶೇಷ ಒಂದು ಸಾಮಾನ್ಯ ಅರ್ಥವನ್ನು ಪಡೆದುಕೊಂಡಿರುತ್ತಾರೆ.

```
ಅದುದರಿಂದ ನ್ವೊಇಫ಼ೊಫ಼ೊಉಜೊಹ್
```